ජනපති හා සාකච්ඡා අර්බුදයක පොහොට්ටුවේ පෙති ගලවන මෙහෙයුමක් දියත් වෙලා
මීළඟ ජනාධිපතිවරණයේදී ශ්රී ලංකා පොදුජන පෙරමුණ තම සහාය ප්රකාශ කරන්නේ කවර ආකාරයකින් ද යන්න පිළිබඳව ජනාධිපති රනිල් වික්රමසිංහ මහතා සමග පැවැති සාකච්ඡා අසාර්ථක වී තිබේ මේ පිළිබඳව නිශ්චිතව යමක් ප්රකාශ කළ නොහැකි වී තිබෙන්නේ ජනාධිපතිවරයා මෙහිලා දක්වා ඇති ප්රතිචාරය ගැන තම පක්ෂය සෑහීමකට පත් නොවීම නිසා බව එම පක්ෂයේ මහලේකම් පාර්ලිමේන්තු මන්ත්රි සාගර කාරියවසම් මහතා පැවසීය පක්ෂයක් වශයෙන් ජනාධිපතිවරයාට සහාය ලබා දීමට නම් යෝජනා කිහිපයක් ඉදිරිපත් කර ඇති බව පැවසූ කාරියවසම් මහතා මීට පෙර ඔහු සමග පැවති සාකච්ඡාවේදී රටේ ඒකීයභාවය රැකීම ඇතුළු යෝජනා කිහිපයක් ජනාධිපතිවරයා හමුවේ තැබූව ද ඊට නිසි ප්රතිචාරය ජනාධිපතිවරයා දක්වා නැති බව ද කීය ජනාධිපතිවරයා ස්ථිරව මීළඟ ජනාධිපතිවරණයට තරග කරන බව නිල ප්රකාශයක් තම පක්ෂය වෙත දැනුම් දුන්නහොත් ඒ අනුව මහින්ද රාජපක්ෂ හා බැසිල් රාජපක්ෂ යන මහත්වරුන් සමග ද සාකච්ඡා කර තම පක්ෂය කවර කොන්දේසි මාලාවක් ජනාධිපතිවරයාට දෙන්නේ ද යන්න තීරණය කළ හැකි නමුත් ඒ වෙනුවට දැන් සිදුවන්නේ ශ්රී ලංකා පොදුජන පෙරමුණේ මන්ත්රීවරුන් එකිනෙකා ජනපති හිතවාදී පිලට බා ගැනීමට පොහොට්ටුවේ පෙති ගලවන මෙහෙයුමක් දියත් කිරීම බව එම පොදුජන පෙරමුණේ තවත් ජ්යෙෂ්ඨයෙක් පැවසීය පවතින පසුබිම තවදුරටත් වෙනසක් නොවුණහොත් අවසානයේ සිදුවන්නේ පොහොට්ටුවේ පිරිසක් ජනපතිට එක්වීම හා ඉතිරි පොදුජන පෙරමුණේ පිරිස සමග වෙනම අපේක්ෂකයකු ජනපති සටනට දැමීම පමණකැයි ද හෙතෙම කීය ජනාධිපතිවරයා උතුරේ හා නැඟෙනහිර ඡන්ද පදනම ඉලක්ක කරගෙන ඒ මතම එල්බ සිටීම ද සාකච්ඡා සම්බන්ධයෙන් එතුමා තුළ කල් වැරීමේ හේතුවට බලපෑ හැකි බවද ඔහු කීය ශ්රී ලංකා පොදුජන පෙරමුණේ සිටි ජ්යෙෂ්ඨ මන්ත්රීවරු වූ ප්රසන්න රණතුංග කංචන විජේසේකර මහින්දානන්ද අලුත්ගමගේ ඇතුළු පිරිසක් දැනටම ජනපතිට සහාය පළ කිරීම සිදු කර තිබේ අරුණ බෝගහවත්ත සහ එරික් ජිනප්රිය